Wendy Holdener

D **Wendy Holdener** (* 12. Mai 1993 z Underibrig) isch e Schwyzer Skirännfahreri. Si ghert syter anne 2013 dr Nationalmannschaft vu Swiss-Ski aa un isch vor allem in dr Diszipline Slalom un Riiseslalom erfolgrych. In dr Saison 2015/16 het si d Kombinations-Disziplinewärtig, Anne 2017 isch si Wältmaischteri in dr Alpine Kombination un Silber im Slalom.

## Biografy
D Holdener stammt vu Unteriberg im Kanton Schwyz, wo sie au hüt no lebt. Si het an dr Sportmittelschuel Engelbärg en Uusbildig as Hotelfachaagestellti gmacht. Di erschte FIS-Ränne het si im Novämber 2008 im Alter vu 15 Johr bstritte. Im Winter 2009/10 isch si uf däre Stapfle regelmäßig unter di beschte zeh gfahre un het im Februar 2010 ihre erschte Siig gfyyrt. Bi dr Juniore-WM 2010 isch si in dr Abfahrt uf dr fimfte Blatz gfahre. Au bi dr Schwyzer Maischterschafte 2010 het si as Vierti vu dr Abfahrt nume knapp e Medallie verbasst.

Am 23.&nbsp;Oktober 2010 het si z Sölden ihre Debüt im Wältcup gee. Si isch im Riiseslalom 55. Blatz gfahre. Ai Monet speter, am 28.&nbsp;Novämber 2010, het si as 18. Vum Slalom z Aspen di erschte Wältcuppinkt gwunne. Bi dr Juniorewältmaischterschaft 2011 z Crans-Montana het d Holdener d Goldmedallie in dr Kombination, Silber in dr Abfahrt un Bronze im Riiseslalom gwunne. Mit däne Erfolg isch si fir d Wältmaischterschaft 2011 z Garmisch-Partenkirchen nominiert wore, wu si im Riiseslalom uf Blatz 29 gfahren isch.

In dr Saison 2011/12 het d Holdener fimf Top-20-Ergebnis im Wältcup un dr Schwyzer Maischtertitel in dr Super-Kombination gwunne. Im April 2012 isch si vu dr Schwyzer Sporthilf zur beschte Noowuchsathleti vum Johr 2011 gwehlt wore. Anne 2012 het si bim Saisonuftakt z Sölden mit eme 17. Blatz ihri erschte Riiseslalom-Wältcuppinkt gwunne. Im Verlauf vu dr Saison 2012/13 het si d Holdener vor allem im Slalom als chenne verbessere un isch mit e baar Top-10-Blatzierige bis in d Wältspitz firschi chuu. Bi dr Juniore-WM 2013 het si d Silbermedallie im Mannschaftswettbewärb gwunne. Di erscht Wältcup-Podeschtblatzierig isch ere am 10. Merz 2013 glunge, wu si bim Slalom vu Ofterschwang Zwooti woren isch.  Mit em Schwyzer Team het si bim Saisonfinale z Lenzerheide am 14. Merz 2014 dr Mannschaftsbewärb vor en USA un Eschtrych gwunne. Am 29. Dezämber 2014 isch d Holdener bim Slalom vu Kühtai uf Rang drei gfahre un am 20. Merz 2015 het si mit em Schwyzer Team dr Vorjohrserfolg vor Schweden un Eschtrych chenne widerhole.

Noch eme wytere Podeschtblatz am 29. Dezämber 2015 z Lienz het d Holdener schließlig am 23. Februar 2016 bim City Event z Stockholm ihre erschte Wältcupsiig gschafft. Derno het si zweeti Blätz in dr in dr Kombination vu Soldeu am 28.&nbsp;Februar un im Slalom vu Jasná am 6.&nbsp;Merz gwunne, e Wuche speter, am 13.&nbsp;Merz derno in dr Kombination vu Lenzerheide dr zweet Wältcupsiig. Dodermit het si au d Kombinations-Disziplinewärtig gwunne. Mit em Schwyzer Team het si wider dr Teambewärb gwunne, desmol am 18. Merz 2016 z St. Moritz vor Dytschland un Schwede.

Mit ere seli guete Laischtig in ihre weniger starke Disziplin, dr Abfahrt, un ere (erwartet) starke Laischtig im Slalom het si vor ihre Teamkollegi Michelle Gisin d Goldmedallie in dr Kombination bi dr Haimwältmaischterschaft z St. Moritz gwunne, di erscht Goldmedallie fir s Schwyzer Alpin-Dameteam syt em Riiseslalom-Gold vu d Sonja Nef 2001. Im Slalom het si d Silbermedallie gwunne.

Es Johr spöter sind d Wendy Holdener und d Michelle Gisin an de Olympische Winterspiil 2018 wieder zäme uf em Kombi-Podest gstande. Dezue het d Holdener e Silbermedaille im Slalom (nach Beschtzyt im erste Lauf) und Gold mit em Schwiizer Team im Teamwettbewärb gwunne.
 
## Erfolg
### Olympischi Spiil
* Pyeongchang 2018: 1. Teamwettbewärb, 2. Slalom, 3. Alpini Kombination

### Wältmaischterschafte
* Garmisch-Partenkirchen 2011: 5. Teamwettbewärb, 29. Riiseslalom
* Schladming 2013: 9. Teamwettbewärb, 11. Slalom, 26. Riiseslalom
* Vail/Beaver Creek 2015: 4. Teamwettbewärb, 17. Riiseslalom
* St. Moritz 2017: 1. Alpini Kombination, 2. Slalom, 4. Teamwettbewärb
* Åre 2019: 1. Alpini Kombination, 1. Teamwettbewärb, 14. Super-G, 17. Slalom

### Wältcupwärtige

### Wältcupsiig
* 29 Podeschtblätz, dodervu 3 Siig:

### Europacup
* 5 Podeschtblätz, dodervu 2 Siig:

### Juniorewältmaischterschafte
* Mont Blanc 2010: 5. Abfahrt, 15. Kombination, 31. Super-G, 36. Slalom, 41. Riiseslalom
* Crans-Montana 2011: 1. Kombination, 2. Abfahrt, 3. Riiseslalom, 4. Slalom
* Québec 2013: 2. Mannschaft, 7. Slalom, 14. Riiseslalom

### Anderi Erfolg
* 6 Schwyzer Maischtertitel (Super-Kombination 2012 un 2014; Riiseslalom 2014; Slalom 2013, 2014 un d 2016)
* 3 Podeschtblätz im Nor-Am Cup
* 1 Siig im Australian New Zealand Cup
* 9 Siig in FIS-Ränne

## Weblink

* Websyte vu dr Wendy Holdener
* 
* 

## Fueßnote